**SELETUSKIRI**

Eelnõule „Kuusalu valla 2026. aasta eelarve kinnitamine“

**ÜLDPÕHIMÕTTED**

Kuusalu valla 2026. aasta eelarve koostamisel on lähtutud erinevatest seadustest ja regulatsioonidest, millest olulisemad on:

* Kohaliku omavalitsuse üksuse finantsjuhtimise seadus
* Kuusalu valla finantsjuhtimise kord
* Kuusalu valla arengukava ja eelarvestrateegia 2026-2029

Kuusalu valla 2026. aasta eelarve on koostatud kohaliku omavalitsuse üksuse finantsjuhtimise seaduses ning Kuusalu valla finantsjuhtimise korras sätestatud detailsuses.

Eelarve on koostatud üheks eelarveaastaks, tekkepõhisena ning kinnitatakse volikogu määrusega, esitlusvaluutaks on euro. Tekkepõhises eelarves kavandatakse majandustehinguid vastavalt nende toimumisele sõltumata sellest, kas sellega seotud raha on laekunud või välja makstud.

Eelarve koostamisel on aluseks võetud kohaliku omavalitsuse üksuse finantsjuhtimise seaduses kehtestatud eelarve struktuur, millest tulenevalt on eelarve ülesehitus ja liigendus viieosaline:

* põhitegevuse tulud (maksutulud, tulud kaupade ja teenuste müügist, saadavad toetused jooksvateks kuludeks, muud tegevustulud);
* põhitegevuse kulud (antavad toetused jooksvateks kuludeks, personalikulud, majandamiskulud, muud tegevuskulud);
* investeerimistegevus (põhivara müük ja soetus, põhivara soetuseks saadav ja antav sihtfinantseerimine, finantstulud ja –kulud);
* finantseerimistegevus (kohustuste võtmine ja tasumine);
* likviidsete varade muutus (raha ja pangakontode saldo muutus).

Eelarve põhitegevuse tulude ja põhitegevuse kulude vahe on **põhitegevuse tulem**. Mida suurem on põhitegevuse tulem, seda suurem on omavalitsuse investeerimisvõimekus. Põhitegevuse tulemi lubatav väärtus aruandeperioodi lõpu seisuga on null või positiivne. Kuusalu valla prognoositav põhitegevuse tulem aastaks 2026 on **1 081 549 eurot**.

**Eelarve tulem** on põhitegevuse tulem miinus investeerimistegevus. Eelarve on tasakaalus, kui eelarve tulem võrdub nulliga. Kui eelarve tulem on positiivne, siis eelarve on ülejäägis; kui eelarve tulem on negatiivne, on eelarve puudujäägis.

Kuusalu valla prognoositav eelarve tulem aastaks 2026 on **-542 651 eurot**.

Kuusalu valla 2026. aasta koondeelarve

|  |  |  |  |
| --- | --- | --- | --- |
| Kirje nimetus | 2026. aasta eelarve I lugemine | 2026. aasta eelarve II lugemine | **KOKKU** |
| **PÕHITEGEVUSE TULUD KOKKU** | **15 944 045** | **454 506** | **16 398 551** |
| **30 Maksutulud** | **10 608 820** | **0** | **10 608 820** |
| 3000 Füüsilise isiku tulumaks | 10 100 000 | 0 | 10 100 000 |
| 3030 Maamaks | 508 820 | 0 | 508 820 |
| **32 Tulud kaupade ja teenuste müügist** | **874 000** | **0** | **874 000** |
| 320 Riigilõivud | 33 000 | 0 | 33 000 |
| 3220 Laekumised haridusalasest tegevusest | 496 192 | 0 | 496 192 |
| 3221 Laekumised kultuuri-ja kunstialasest tegevusest | 126 016 | 0 | 126 016 |
| 3222 Laekumised spordi-ja puhkeasutuste tegevusest | 150 000 | 0 | 150 000 |
| 3225 Elamute ja korterite üüritulu | 5 792 | 0 | 5 792 |
| 3233 Üüri- ja renditulud | 15 000 | 0 | 15 000 |
| 3237 Laekumise õiguste müügist | 48 000 | 0 | 48 000 |
| **35 Saadavad toetused tegevuskuludeks** | **4 061 225** | **454 506** | **4 515 731** |
| 3500 Sihtotstarbelised toetused tegevuskuludeks | 10 000 | 0 | 10 000 |
| 352 Saadud tegevustoetused | 150 000 | 0 | 150 000 |
| 35200 Tasandusfond | 569 084 | -32 006 | 537 078 |
| 35201 Toetusfond | 3 332 141 | 486 512 | 3 818 653 |
| **38 Muud tegevustulud** | **400 000** | **0** | **400 000** |
| 3825 Tulud loodusressursside kasutamisest | 400 000 | 0 | 400 000 |
| **PÕHITEGEVUSE KULUD KOKKU** | **-14 770 700** | **-546 302** | **-15 317 002** |
| **4 Antavad toetused** | **-1 155 187** | **-2 445** | **-1 157 632** |
| 4 Antavad toetused | -1 155 187 | -2 445 | -1 157 632 |
| **Muud tegevuskulud** | **-13 615 513** | **-543 857** | **-14 159 370** |
| 50 Personalikulud | -9 206 323 | -456 160 | -9 662 483 |
| 55 Majanduskulud | -4 386 755 | -87 697 | -4 474 452 |
| 6 Muud kulud | -22 435 | 0 | -22 435 |
| sh reservfond | -20 000 | 0 | -20 000 |
| **PÕHITEGEVUSE TULEM** | **1 173 345** | **-91 796** | **1 081 549** |
| **INVESTEERIMISTEGEVUS KOKKU** | **-1 096 000** | **-933 200** | **-2 029 200** |
| 15 Põhivara soetus (-) | -908 500 | -655 341 | -1 563 841 |
| 3502 Põhivara soetuseks saadav sihtfinantseerimine (+) | 337 500 | 127 141 | 464 641 |
| 4502 Põhivara soetamiseks antav sihtfinantseerimine (-) | -120 000 | 0 | -120 000 |
| 65 Finantstulud (+) ja finantskulud (-) | -405 000 | 0 | -405 000 |
| **EELARVE TULEM ÜLEJÄÄK(+)PUUDUJÄÄK (-)** | **77 345** | **-619 996** | **-542 651** |
| **FINANTSEERIMISTEGEVUS** | **-430 000** | **770 000** | **340 000** |
| 208 Kohustuste võtmine (+) | 300 000 | 770 000 | 1 070 000 |
| 258 kohustuste tasumine (-) | -730 000 | 0 | -730 000 |
| **LIKVIIDSETE VARADE MUUTUS** | **-352 655** | **150 004** | **-202 651** |
| 1000 (+suurenemine, - vähenemine) | -352 655 | 150 004 | -202 651 |

**PÕHITEGEVUSE TULUD**

Kuusalu valla 2026. aasta eelarve põhitegevuse tulude kogumahuks on kavandatud **16 398 551 eurot.** Võrreldes 2025. aasta eelarvega on planeeritud 4,82% suurenemist.

|  |  |  |  |  |  |  |
| --- | --- | --- | --- | --- | --- | --- |
|  | **2024. täitmine** |  | **2025. eelarve** |  | **2026. eelarve** |  |
|  | **Summa** | **Osakaal** | **Summa** | **Osakaal** | **Summa** | **Osakaal** |
| Maksutulud | 9 519 329 | 64,04% | 10 126 596 | 64,73% | 10 608 820 | 64,69% |
| Tulu kaupade ja teenuste müügist | 768 400 | 5,17% | 873 896 | 5,59% | 874 000 | 5,33% |
| Saadavad toetused tegevuskuludeks | 4 292 762 | 28,88% | 4 244 002 | 27,13% | 4 515 731 | 27,54% |
| Muud tegevustulud | 284 575 | 1,91% | 400 000 | 2,56% | 400 000 | 2,44% |
| **Põhitegevuse tulud kokku** | **14 865 065** |  | **15 644 494** |  | **16 398 551** |  |

**Maksutulud**

Põhitegevuse tuludest suurima osakaaluga on maksutulud, mis moodustavad põhitegevuse tuludest 64,69%. Maksutulud koosnevad üksikisiku tulumaksust ja maamaksust. 2026. aasta eelarvesse on planeeritud maksutulusid **10 608 820 eurot**. Maksutulude kasv võrreldes 2025. aasta eelarvega on 4,76%.

Suurima osatähtsusega valla eelarve põhitegevuse tuludest on füüsilise isiku **tulumaks**.

Füüsilise isiku tulumaks laekub tulumaksuseaduse alusel. Maksu arvestab täismahus Maksu- ja Tolliamet ning kajastab füüsiliselt isikult saadud tulumaksust osa edasiantava maksuna KOV-le. Riigieelarve eelnõu kohaselt eraldatakse 2026. aastal KOVidele laekunud füüsilise isiku maksustatavast tulust 10,64% ja residendist füüsilise isiku riiklikust pensionist 8,5%.

Tulumaksu laekumine 2025. aastal ja sellele eelneval kolmel aastal:

|  |  |  |
| --- | --- | --- |
| **Aasta** | **Laekumine eurodes** | **Muutus võrreldes eelmise aastaga** |
| 2022 | 7 572 572 | 13,58% |
| 2023 | 8 307 066 | 9,69% |
| 2024 | 9 174 131 | 10,44% |
| 2025. loodetav | 9 632 596 | 5,0% |

Kuusalu valla 2026. aasta eelarvesse on üksikisiku tulumaksu laekumiseks prognoositud **10 100 000 eurot**. Arvestades 2025. aasta eelarve loodetavat täitmist on suurendatud tulumaksu laekumist 2026. aastaks 4,85%.

**Maamaks** on maa maksustamishinnast lähtuv omandimaks, mis laekub 100% valla eelarvesse ja maamaksu on 2026. aastaks planeeritud **508 820 eurot**. Maamaksu laekumine 2025. aastal ja sellele eelnenud kolmel aastal:

|  |  |  |
| --- | --- | --- |
| **Aasta** | **Laekumine eurodes** | **Muutus võrreldes eelmise aastaga** |
| 2022 | 348 707 | -0,04% |
| 2023 | 348 384 | -0,01% |
| 2024 | 345 198 | -0,10% |
| 2025. eelarve | 494 000 | +43,11% |

**Maamaksu** on 2026. aastaks võrreldes 2025. aasta eelarvega planeeritud 14 820 eurot rohkem, vastavalt maamaksumäära laekumise prognoosile.

**Tulud kaupade ja teenuste müügist**

Tulud kaupade ja teenuste müügist moodustavad 2026. aasta eelarves põhitegevuse tuludest 5,33%, kokku on planeeritud laekumisi **874 000 eurot**, jäädes võrreldes 2025. aasta eelarvega samale tasemele.

Tulude laekumine kaupade ja teenuste müügist 2025. aastal ja sellele eelneval kolmel aastal:

|  |  |  |
| --- | --- | --- |
| **Aasta** | **Laekumine eur** | **Muutus võrreldes eelmise aastaga** |
| 2022 | 754 702 | +11,85% |
| 2023 | 726 472 | -3,74% |
| 2024 | 768 400 | +5,8% |
| 2025. eelarve | 873 896 | +13,7% |

Tulud kaupade ja teenuste müügist tululiikide lõikes:

|  |  |  |  |
| --- | --- | --- | --- |
|  | **2024 täitmine** | **2025 eelarve** | **2026 eelarve** |
| Riigilõivud | 19 840 | 33 000 | 33 000 |
| Tulud haridusalasest tegevusest | 448 447 | 506 880 | 496 192 |
| Tulud kultuuritegevusest | 102 676 | 124 016 | 126 016 |
| Tulud spordiasutustelt | 138 704 | 150 000 | 150 000 |
| Tulud sotsiaalasutustelt | 2 364 | 0 | 0 |
| Muud laekumised | 3 711 | 5 000 | 5 792 |
| Üüri- ja renditulud | 15 362 | 15 000 | 15 000 |
| Laekumised õiguste müügist | 37 296 | 40 000 | 48 000 |
| **Tulud kaupade ja teenuste müügist kokku** | **768 400** | **873 896** | **874 000** |

**Riigilõivude tulud** laekuvad vastavalt riigilõivuseadusele. Põhilised on laekumised ehitus- ja kasutuslubade väljastamise eest. 2026. aasta eelarvesse on planeeritud tulu riigilõivude laekumisest **33 000 eurot**, võrreldes 2025. aastaga samal tasemel.

**Tulud haridusalasest tegevusest** sisaldavad lapsevanemate tasu koolieelse lasteasutuse õppekulude ja toitlustuskulude katmisel, teistelt omavalitsustelt laekuvaid koolide ja lasteaedade kohamaksusid ning koolide toiduraha (personal, hommikusöök ja pikapäevarühm).

Kuusalu vald kinnitab igal aastal munitsipaalkoolide, huvialakoolide ja lasteaedade õpilaskoha arvestusliku maksumuse järgmiseks aastaks, mis on aluseks arvlemisel teiste omavalitsustega.

Üldhariduskoolidele kehtestab riik kohamaksumuse piirmäära.

Kuusalu valla koolieelsete lasteasutuste tulud on planeeritud lasteaedade poolt esitatud tulude prognoosist, mis on lähtunud laste arvust, kehtivast õppe- ja kohatasust ning toitlustuskulude katmisest.

2026. aasta eelarvesse on planeeritud tulu haridusalasest tegevusest  **496 192 eurot** ja võrreldes 2025. aasta eelarvega -2,15%.

**Tulud kultuurialasest tegevusest** sisaldavad lastevanemate tasu huvialakooli õppekulude katmiseks, teistelt omavalitsustelt laekuvat huvialakooli kohamaksu ja muuseumi tasulisi teenuseid.

2026. aasta eelarvesse on planeeritud tulu kultuurialasest tegevusest **126 016 eurot**. Tulusid on suurendatud 2025. aasta eelarvega võrreldes 1,61% Hugo Lepnurme Kuusalu Kunstide Kooli ja Kolga Muuseumi teenustest.

**Tulud spordiasutustelt** on 2026. aasta eelarvesse planeeritud **150 000 eurot,** mis on Kuusalu Keskkooli Spordikeskuse piletitulu.

**Tulu sotsiaalasutuste majandustegevusest** ei ole 2026. aasta eelarvesse planeeritud, koduteenuste osutamine on antud üle Kuusalu Hoolela MTÜ-le.

**Muude laekumiste all on** elamute ja korterite üürituluks planeeritud 2026. aastal eelarvesse **5 792** **eurot**, võrreldes 2025. aasta eelarvega +15,84%. Valla sotsiaalpinnad ja korterid on enamuses välja üüritud.

**Üüri ja rendi tulu** on planeeritud 2026. aasta eelarvesse **15 000 eurot**, jäädes 2025. aasta tasemele.

**Laekumised õiguste müügist** on planeeritud 2026. aasta eelarvesse Salmistu sadama tulusid võrreldes 2025. aastaga 20% võrra rohkem.

**Saadavad toetused tegevuskuludeks**

Toetuseid tegevuskuludeks on planeeritud Kuusalu valla 2026. aasta eelarvesse **4 515 731 eurot**, mis moodustab põhitegevuse tuludest 27,54%.

|  |  |  |  |
| --- | --- | --- | --- |
|  | **2024 täitmine** | **2025 eelarve** | **2026 eelarve** |
| Sihtotstarbelised toetused | 279 264 | 192 777 | 10 000 |
| Saadud tegevustoetus | 146 106 | 150 000 | 150 000 |
| Tasandusfond | 559 555 | 569 084 | 537 078 |
| Toetusfond | 3 307 837 | 3 332 141 | 3 818 653 |
| **Saadavad toetused tegevuskuludeks kokku** | **4 292 762** | **4 244 002** | **4 515 731** |

**Sihtotstarbelised toetused** on 2026. aastal planeeritud toetus Harju Maakonnaraamatukogult Kuusalu Valla Keskraamatukogule 10 000 eurot.

**Saadud tegevustoetus** on 2026. aastal planeeritud toetus Kaitseministeeriumilt 150 000 eurot.

**Tasandusfondi** vahendid ei ole sihtotstarbelised ja sisaldavad muuhulgas ka toetusi elanike kahanemise leevendamiseks, väikesaartelt, maamaksu vähenemiselt LKA tõttu ning erihoolekandest üldhooldusele üle tulnud isikutelt.

**Toetusfondi** vahendid on määratud kohalikele omavalitsustele konkreetsete tegevuste katteks:

* hariduskulude toetus (õpetajate palgad, koolitus, õpikud ja õppevahendid, juhtimiskulud, koolilõuna)
* koolieelsete lasteasutuste õpetajate tööjõukulude toetus
* huvihariduse ja -tegevuse toetus
* suure hooldus- ja abivajadusega lapse abi osutamise toetus
* toimetulekutoetuse maksmise hüvitis
* rahvastikutoimingute kulude hüvitis
* kohalike teede hoiu toetus

2026. aasta eelarvesse on planeeritud vahendeid toetusfondist **3 818 653** **eurot**.

**Muud tegevustulud**

Muude tegevustulude all käsitletakse trahve ja muid varalisi karistusi, ebatavalisi tulusid ning ressursimakse, milleks on maardlate kaevandamisõiguse tasu ja laekumised vee erikasutusest.

|  |  |  |  |
| --- | --- | --- | --- |
|  | **2024. täitmine** | **2025. eelarve** | **2026. eelarve** |
| Kaevandamisõiguse tasu | 269 578 | 385 000 | 385 000 |
| Vee erikasutustasu | 14 986 | 15 000 | 15 000 |
| Muud tulud | 11 | 0 | 0 |
| **Muud tegevustulud kokku** | **284 575** | **400 000** | **400 000** |

Muid tegevustulusid on planeeritud 2026. aastaks kokku **400 000 eurot**, mis moodustab põhitegevuse tuludest 2,44% sh. **kaevandamisõiguse tasu 385 000 eurot** ja **tasu vee erikasutusest 15 000 eurot**.

Kaevandamistasu laekumine 2025. aastal ja sellele eelneval kolmel aastal:

|  |  |  |
| --- | --- | --- |
| **Aasta** | **Laekumine eurodes** | **Muutus võrreldes eelmise aastaga** |
| 2022 | 386 274 | 20,86% |
| 2023 | 340 798 | -11,77% |
| 2024 | 269 578 | -26,42% |
| 2025. eelarve | 385 000 | 42,82% |

**PÕHITEGEVUSE KULUD**

Kuusalu valla 2026. aasta eelarve põhitegevuse kulude kogumahuks on kavandatud **15 317 002** **eurot.**

Kulud jagunevad majandusliku sisu ja tegevusvaldkondade (tegevusalade) lõikes. Põhitegevuse kulude eelarves ei kajastu põhivara soetused, antav sihtfinantseering põhivara soetuseks ja tasutud laenuintressid – neid kululiike arvestatakse eelarve investeerimistegevuse osas.

|  |  |  |  |  |  |  |
| --- | --- | --- | --- | --- | --- | --- |
|  | **2024. täitmine** | | **2025. eelarve** | | **2026. eelarve** | |
|  | **Summa** | **Osakaal** | **Summa** | **Osakaal** | **Summa** | **Osakaal** |
| Antavad toetused | 1 156 154 | 8,19% | 1 156 380 | 7,94% | -1 157 632 | 7,56% |
| Personalikulud | 8 573 672 | 60,76% | 8 812 208 | 60,50% | -9 662 483 | 63,08% |
| Majandamiskulud | 4 372 982 | 30,99% | 4 582 714 | 31,46% | -4 474 452 | 29,21% |
| Muud kulud | 7 302 | 0,05% | 15 435 | 0,11% | -22 435 | 0,15% |
| **Põhitegevuse kulud kokku** | **14 110 110** |  | **14 566 737** |  | **-15 317 002** |  |

**Antavad toetused** on planeeritud 2026. aasta eelarves **1 157 632** **eurot:**

* üldised valitsussektori teenused 33 873 eurot
* avalik kord ja julgeolek 21 000 eurot
* keskkonnakaitse 25 966 eurot
* elamu- ja kommunaalmajandus 15 000 eurot
* vabaaeg, kultuuri ja religioon 233 653 eurot
* haridus 8 000 eurot
* sotsiaal 820 140 eurot

Võrreldes 2025. aasta eelarvega on antavate toetuste ja eraldiste summa jäänud samale tasemele. Lisatud on II lugemisega ületulevad jäägid 2025. aastast ja toetusfondi summade muutus.

**Personalikulud** moodustavad Kuusalu valla põhitegevuse kuludest suurima osa. 2026. aasta eelarves on personalikuludeks planeeritud **9 662 483 eurot**. Võrreldes 2025. aasta eelarvega suurenevad personalikulud 9,6%. Alates 01.01.2026 on arvestatud 8,2% palgatõusuga üldhariduskoolide ja lasteaia õpetajatele, alampalgatõusuga ning ülejäänud töötajate palgatõusuga ~5%.

**Majandamiskuludek**s on 2026. aasta eelarves planeeritud **4 474 452 eurot**, mis võrreldes 2025. aastaga on vähem 2,42%. Vähenemise põhjuseks on see, et 2025. aasta eelarves on aasta jooksul saadud sihtrahad sees, aga 2026. aastal lülitatakse saadavad sihtrahad eelarvesse aasta jooksul lisaeelarvetega. Keskmiselt laekub aasta jooksul sihtrahasid majanduskulude katteks 230-250 tuhat eurot.

II lugemisega on lisatud majandamiskulusid 87 697 eurot, mis koosnevad 2025. aasta ületulevatest jääkidest ja lisavahendite taotlustest majandamiskuludeks.

**Muud kulud** 2026. aasta eelarves on planeeritud **22 435 eurot,** sellest valla reservfondiks 20 000 eurot.

**INVESTEERIMISTEGEVUS**

Vastavalt kohaliku omavalitsuse üksuse finantsjuhtimise seadusele jaguneb investeerimistegevus järgmisteks osadeks:

* põhivara soetus
* põhivara müük
* põhivara soetuseks saadav sihtfinantseerimine
* põhivara soetuseks antav sihtfinantseerimine
* finantstulud
* finantskulud

Planeeritavaks investeerimistegevuse tulemiks on **-1 624 200 eurot.**

**Põhivara soetuseks** on 2026. aasta eelarves planeeritud **1 563 841 eurot**. Investeerimisobjektid valdkondade lõikes jagunevad:

* Üldised valitsussektori teenused 40 000 eurot- Kiiu Mõisa soojuspump
* Majandus 1 103 841 eurot- valla teede investeering 185 000 eurot, Kuusalu bussipeatuse ning pargi-sõida ala ehitus 344 641 eurot, Jäätmejaama ehitus 386 000 eurot, Kuusalu valla üldplaneeringu koostamine ja arendusprojektide omaosalus kokku 188 200 eurot.
* Elamu- ja kommunaalmajandus 20 000 eurot- kaasav eelarve 2026 ja kaasava eelarve jääk 2025. aastast
* Haridus 400 000 eurot- haridusasutustele investeeringute katteks. Kolga Lasteaed 15 000 eurot, Kolga Kool 60 000 eurot, Kuusalu Keskkool 315 000 eurot (mööbel 285 000 eurot ja ehitustööd 30 000 eurot) ja Kuusalu Spordikeskusele 10 000 eurot.

**Põhivara soetuseks saadav sihtfinantseerimine** on 2026. aasta eelarves planeeritud **464 641 eurot:**

* Hajaasustuse programmi toetus 20 000 eurot
* Transpordiameti toetus 244 641 eurot Kuusalu bussipeatuse ning pargi-sõida ala ehituseks
* Keskkonna Investeeringute Keskuse toetus 200 000 eurot Kiiu Jäätmejaama ehituseks

**Põhivara soetuseks antav sihtfinantseerimine on** 2026. aasta eelarves planeeritud **120 000 eurot:**

* Hajaasustuse programmi toetuseks 50 000 eurot (saadav toetus 20 000 eurot ja valla osalus 30 000 eurot)
* Suurpea küla veevarustuse toetuseks 70 000 eurot

**Finantstuludena** on 2026. aasta eelarves planeeritud panga intressitulu **15 000 eurot.**

**Finantskuludena** on 2026. aasta eelarves planeeritud laenuintresside tasumine summas **420 000 eurot.**

|  |  |  |  |  |
| --- | --- | --- | --- | --- |
|  |  | **2024. täitmine** | **2025. eelarve** | **2026. eelarve** |
| 017001 | Haridusasutuste laenud | 345 200 | 404 000 | 401 558 |
| 017002 | Majanduslaenud | 14 996 | 11 000 | 10 442 |
| 018001 | KIK-laen | 9 524 | 8 000 | 8 000 |
|  |  | **369 720** | **423 000** | **420 000** |

**Haridusasutuste laenud**

* Kuusalu Keskkooli Spordikeskuse laenu intressid 57 500 eurot
* Kuusalu Keskkooli ja Salmistu sadama laenu intressid 145 000 eurot
* Kuusalu Keskkooli ehituseks ja rekonstrueerimiseks võetava laenu intressid 199 058 eurot

**Majanduslaenud**

* Kiiu mõisa renoveerimiseks võetud laenu intressid 5 442 eurot
* 2026. aasta investeeringute katteks võetava laenu intressid 5 000 eurot

**KIK-i laenu** intressid 8 000 eurot.

**FINANTSEERIMISTEGEVUS**

Finantseerimistegevus jaguneb järgmisteks osadeks:

* kohustuste võtmine
* kohustuste tasumine

Kohustiste võtmise all on planeeritud **300 000 eurot** laenu võtmine Kuusalu bussipeatuse pargi-sõida ala ehituseks ja Jäätmejaama ehituseks. II lugemisega on lisatud 2025. aastal välja võtmata laenu summa 770 000 eurot.

Kohustiste tasumise all kajastatakse laenude tagasimakseid summas **730 000 eurot**. Arvestuslik netovõlakoormus 2026. aasta lõpuks on 67,1% (2026. aasta netovõlakoormuse lubatud ülemmäär on 70,0%).

Laenukohustus seisuga 31.12.2025 oli 10 440 936 eurot (seisuga 31.12.2024 oli 7 738 414 eurot).

|  |  |  |  |  |  |  |
| --- | --- | --- | --- | --- | --- | --- |
| Tegevusala | Laenud | Laenu summa | 2024 täitmine | 2025 eelarve | Laenu jääk 31.12.2025 | 2026 eelarve |
| 017001 | Swedbank AS- Kuusalu Spordikeskus | 2 493 797 | 123 216 | 125 000 | 1 746 530 | 126 000 |
| 017001 | SEB Pank AS Kuusalu KK algklassid +sadam | 5 390 000 | 192 177 | 210 000 | 4 426 626 | 240 000 |
| 017001 | SEB Pank AS- Kuusalu KK ehitus | 4 785 000 | 0 | 206 970 | 3 941 677 | 253 277 |
| 017002 | Swedbank AS- Kiiu Mõis | 800 000 | 84 211 | 84 500 | 161 403 | 77 193 |
| 017002 | 2026. aasta laen | 300 000 |  |  | 0 | 10 000 |
| 018001 | Keskkonnainvesteeringute Keskus SA | 400 000 | 23 530 | 23 530 | 164 700 | 23 530 |
| KÕIK KOKKU |  |  | 423 134 | 650 000 | 10 440 936 | 730 000 |

**Haridusasutuste laenud- 017001**

* Kuusalu Keskkooli Spordikeskuse kapitalirent Steniard OÜ-le on refinantseeritud alates 15.novembrist 2019 Swedbanki laenuks. Laenuleping lõppeb 15.10.2038.a. 2026. aastal on laenu tagasimakseteks arvestatud 126 000 eurot.
* Kuusalu Keskkooli algklasside maja ja Salmistu sadama ehitamiseks on laenu võetud SEB Pank AS-ilt 5 390 000 eurot. Laenuleping lõppeb 15.07.2030.a. 2026. aastal on laenu tagasimakseteks arvestatud 240 000 eurot.
* Kuusalu Keskkooli liginullenergiahoone ehituseks ja energiatõhusaks muutmiseks on sõlmitud laenuleping 4 785 000 eurot. Laenuleping lõppeb 07.06.2034. Laenu tagasimakseks on arvestatud 2026. aastaks 253 277 eurot.

**Majanduslaenud -017002**

* Kiiu mõisa renoveerimiseks on 2018. aastal võetud laen 800 000 eurot Swedbankist. Laenuleping lõppeb 30.11.2027.a. 2026. aastal on laenu tagasimakseteks arvestatud 77 193 eurot.
* 2026. aastal on kavas laenu võtta investeeringute katteks ja laenu tagasimakseks on arvestatud 10 000 eurot.

**KIK-laen- 018001**

* SA Keskkonnainvesteeringute Keskuselt on 2013. aastal võetud laen Kuusalu Soojus OÜ projekti „Kuusalu valla Kuusalu, Kiiu ja Kolga alevike kanalisatsioonisüsteemide kaasajastamine“ rahastamiseks 400 000 eurot tähtajaga 20 aastat. 2026. aastal on laenu tagasimakseteks arvestatud 23 530 eurot.

**LIKVIIDSETE VARADE MUUTUS**

Kohaliku omavalitsuse üksuse finantsjuhtimise seaduse alusel kuuluvad likviidsete varade muutuse eelarveosa koosseisu raha ja pangakontode saldo muutus, rahaturu- ja intressifondide aktsiate või osakute saldo muutus ning soetatud võlakirjade saldo muutus. Kohalikel omavalitsustel võib olla pangadeposiite ja väärtpabereid, mida käsitletakse seaduse kohaselt likviidsete varadena, kui neid saab vahetada suhteliselt lühikese ajaperioodi jooksul raha vastu ja neil puudub oluline turuväärtuse muutuse risk. Kohaliku omavalitsuse üksuse osalusi, muid aktsiaid ja osasid, nende väärtpaberite soetust ja müüki kajastatakse investeerimistegevuse eelarveosas.

Likviidsete varade saldo suurenemine kajastatakse eelarves plussiga, saldo vähenemine kajastatakse miinusega. Sarnaselt investeerimis- ja finantseerimistegevuse tulemite kajastamisele on vastav regulatsioon vajalik eelarve ülejäägi või puudujäägi arvestamiseks.

Likviidsete varade jääk on **651 441 eurot** seisuga 31.12.2025, millest **202 651 eurot** on suunatud 2026. aasta eelarvesse.

**PÕHITEGEVUSE KULUD VALDKONNITI JA TEGEVUSALADE KAUPA**

|  |  |  |  |  |  |  |
| --- | --- | --- | --- | --- | --- | --- |
| **Valdkond** | **2024. täitmine** |  | **2025. eelarve** |  | **2026. eelarve** |  |
|  | **Summa** | **Osakaal** | **848176** | **Osakaal** | **Summa** | **Osakaal** |
| Üldised valitsussektori teenused | 985 831 | 6,99% | 1 019 281 | 7,00% | 1 049 540 | 6,85% |
| Avalik kord ja julgeolek | 21 095 | 0,15% | 26 200 | 0,18% | 26 200 | 0,17% |
| Majandus | 606 854 | 4,30% | 716 882 | 4,92% | 627 452 | 4,10% |
| Keskkonnakaitse | 407 766 | 2,89% | 272 356 | 1,87% | 367 466 | 2,40% |
| Elamu- ja kommunaalmajandus | 331 441 | 2,35% | 333 071 | 2,29% | 330 056 | 2,15% |
| Tervishoid | 13 080 | 0,09% | 21 150 | 0,15% | 29 932 | 0,20% |
| Vabaaeg, kultuur ja religioon | 585 432 | 4,15% | 592 951 | 4,07% | 599 936 | 3,92% |
| Haridus | 9 835 695 | 69,71% | 10 298 043 | 70,70% | 11 012 958 | 71,90% |
| Sotsiaalne kaitse | 1 322 916 | 9,38% | 1 286 803 | 8,83% | 1 273 462 | 8,31% |
| **Põhitegevuse kulud kokku** | **14 110 110** |  | **14 566 737** |  | **15 317 002** |  |

**01 ÜLDISED VALITSEMISSEKTORI TEENUSED**

Üldiste valitsemissektori teenuste põhitegevuse kulud on **1 049 540 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **01** | **2024. täitmine** | **2025. eelarve** | **2026. eelarve** |
| Vallavolikogu | 70 331 | 85 500 | 84 500 |
| Vallavalitsus | 621 725 | 618 413 | 628 513 |
| Reservfond | 0 | 13 000 | 20 000 |
| Muud üldised teenused | 251 621 | 262 312 | 289 851 |
| Muud valitsussektori teenused | 42 154 | 40 056 | 26 676 |
| **Kokku** | **985 831** | **1 019 281** | **1 049 540** |

**01111 Vallavolikogu -** hüvitised vallavolikogu ja komisjoni liikmetele ning volikogu administreerimiskulud.

**01112 Valla- ja linnavalitsused**

* Vallavalitsuse tööjõukulud ja administreerimiskulud ning vallamaja majanduskulud
* Rahandusteenistuse tööjõu- ja administreerimiskulud

**01114 Valla reservfond**

**01330 Muud üldised teenused**

* IT- teenistuse tööjõu- ja infotehnoloogiakulud
* Kommunikatsiooniteenistuse tööjõu- ja administreerimiskulud
* MTÜ Arenduskoda liikmemaks

**01600 Muud üldised valitsussektoriteenused**

* valimised – valla valimiskomisjoni kulud
* omavalitsusliitude liikmemaksud

**03 AVALIK KORD JA JULGEOLEK**

Avaliku korra ja julgeoleku valdkonna põhitegevuse kulud on **26 200** eurot ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **03** | **2024. täitmine** | **2025. eelarve** | **2026. eelarve** |
| Politsei | 0 | 100 | 100 |
| Päästeteenused | 21 095 | 26 100 | 26 100 |
| **Kokku** | **21 095** | **26 200** | **26 200** |

**03100 Politsei -** ruumide majandamiskulud.

**03200 Päästeteenused** - toetused vabatahtlike päästeorganisatsioonidele.

**04 MAJANDUS**

Majanduse valdkonna põhitegevuse kulud on **627 452 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **04** | **2024. täitmine** | **2025. eelarve** | **2026. eelarve** |
| Põllumajandus | 76 308 | 78 901 | 82 513 |
| Maanteetransport | 255 859 | 340 000 | 240 000 |
| Salmistu sadam | 20 965 | 20 000 | 16 620 |
| Turism | 3 466 | 6 000 | 6 000 |
| Üldmajanduslikud arendusprojektid | 34 814 | 34 800 | 30 000 |
| Muu majandus | 215 442 | 237 181 | 252 319 |
| **Kokku** | **606 854** | **716 882** | **627 452** |

**04210 Põllumajandus –** maakorraldusteenistuse tööjõu- ja administreerimiskulud.

**04510 Maanteetransport**

* valla teede ja tänavate korrashoid
* ühistransport

**04520 Salmist sadam-** majandamiskulud

**04730 Turism** - kulud valla turismiobjektide korrashoiuks ja rattaringide korraldamiseks Kõrvemaal.

**04740 Üldmajanduslikud arendusprojektid –** hangete, projektide, arengudokumentide korralduskulud.

**04900 Muu majandus** - ehitus- ja keskkonnateenistuse tööjõu- ja administreerimiskulud.

**05 KESKKONNAKAITSE**

Keskkonnakaitse valdkonna põhitegevuse kulud on **367 466 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **05** | **2024. täitmine** | **2025. eelarve** | **2026. eelarve** |
| Jäätmekäitlus | 39 299 | 65 856 | 60 966 |
| Avalike alade puhastus | 363 312 | 200 000 | 300 000 |
| Haljastus | 5 155 | 6 500 | 6 500 |
| **Kokku** | **407 766** | **272 356** | **367 466** |

**05100 Jäätmekäitlus** - jäätmete kogumise ja vedamise kulud valla üldkasutatavatest prügikastidest, pakendikonteinerite tühjendamine ning ohtlike jäätmete kogumise ja käitlemise kulud. Loksa jäätmejaama tegevustoetus ja MTÜ Eesti Jäätmehoolduskeskuse liikmemaks.

**05101 Avalike alade puhastus -** aastaringne teede ja tänavate puhastus, talvine teede ja tänavate puhastus, lumetõrje, libedustõrje, lume äravedu ning teemaal asuva haljastuse hooldus (sh niitmine) koos olmeprügi koristamisega.

**05400 Haljastus** -valla asulate haljastustööd ja lilled.

**06 ELAMU- JA KOMMUNAALMAJANDUS**

Elamu- ja kommunaalmajanduse põhitegevuse kulud on **330 056 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **06** | **2024. täitmine** | **2025. eelarve** | **2026. eelarve** |
| Elamumajandus | 8 135 | 5 000 | 5 000 |
| Veevarustus | 3 439 | 4 500 | 4 500 |
| Tänavavalgustus | 102 504 | 93 500 | 88 500 |
| Muud kommunaaltegevused | 217 363 | 230 071 | 232 056 |
| **Kokku** | **331 441** | **333 071** | **330 056** |

**06100 Elamumajandus -** Korterite Kuusalus Kuusalu tee 37-8, Kolgas Mõisa allee 65-3 ja Kuusalu Keskkooli Kooliõue 1 remondifond ja kindlustusmaksed. Kommunaalmaksete osa tasuvad üürnikud.

**06300 Veevarustus –** veevedu ja vee- ning kanalisatsiooni korrashoiuteenused.

**06400 Tänavavalgustus -** tänavavalgustuse remondi- ja hoolduskulud ning elekter**.**

**06605 Muud kommunaaltegevused**

* külaliikumine – külade raha ja kogukonnaprojektide toetus
* Kuusalu kalmistu, Leesi kalmistu ja Loksa kalmistu hoolduskulude toetus
* lemmikloomadega seotud kulud
* majandusteenistuse tööjõu- ja majandamiskulud.

**07 TERVISHOID**

Tervishoiu valdkonna põhitegevuse kulud on **29 932 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **07** | **2024. täitmine** | **2025. eelarve** | **2026. eelarve** |
| Üldmeditsiiniteenused | **13 080** | **21 150** | **14 150** |
| Avalikud tervishoiuteenused | **0** | **5 764** | **15 782** |
| Kokku | **13 080** | **26 914** | **29 932** |

**07210 Üldmeditsiiniteenused -** Kuusalu Tervisekeskuse ruumide majandamiskulud

**07400 Avalikud tervishoiuteenused**- vaimse tervise edendamise kulud

**08 VABAAEG, KULTUUR, RELIGIOON**

Vabaaja, kultuuri ja religiooni valdkonna põhitegevuse kulud on **599 936 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **08** | **2024. täitmine** | **2025. eelarve** | **2026. eelarve** |
| Sporditegevus | 61 944 | 66 000 | 66 000 |
| Puhkepargid | 4 680 | 5 000 | 5 000 |
| Vabaaja ja spordiüritused, kultuuriüritused ja kultuuriseltsid | 66 438 | 44 500 | 44 500 |
| Raamatukogud | 178 222 | 187 240 | 191 174 |
| Rahvakultuur | 120 061 | 115 894 | 122 394 |
| Muuseumid | 89 692 | 95 950 | 96 500 |
| Kirjastamisteenused | 31 565 | 31 565 | 35 548 |
| Religioon- ja ühiskonnateenused | 10 655 | 8 500 | 10 000 |
| Muu vabaaeg, kultuur ja religioon | 22 175 | 38 302 | 28 820 |
| **Kokku** | **585 432** | **592 951** | **599 936** |

**08102 Sporditegevus**

* Kuusalu Keskkooli Spordikeskuse kasutamise soodustused – rendikulude kompenseerimine
* sporditreeningrühmade tegevuskulude toetus
* andekate sportlaste toetamine.

**08103 Puhkepargid**

* valla mänguväljakute, palliplatside ja liuväljade korrashoiukulud.

**08109 Vabaaja ja spordiüritused**

* spordiüritused
* kultuuriüritused
* kultuuriseltside toetamine.

**08201 Raamatukogud**

* Valla Keskraamatukogu (koos filiaalidega) tööjõukulud ja majandamiskulud.

**08202 Rahvakultuur**

Halduskulud ja ruumide majandamiskulud:

* Kuusalu Rahvamaja
* Kolgaküla Rahvamaja
* Joaveski Rahvamaja
* Vihasoo Rahvamaja
* Viinistu Rahvamaja
* Leesi Rahvamaja
* Pärispea Seltsimaja
* Kolga Rahva Maja
* Kodasoo Külamaja
* Kõnnu Külamaja.

**08203 Muuseumid** - Kolga muuseumi tööjõukulud ja majandamiskulud.

**08300 Ringhäälingu- ja kirjastamisteenused –** toetus ajalehe Sõnumitooja väljaandmise finantseerimiseks.

**08400 Religiooni- ja muud ühiskonnateenused -** toetused kommunaalkulude katteks valla kogudustele.

**08600 Muu vabaaeg, kultuur ja religioon**

* valla kultuuri-, spordi- ja hariduspreemia
* fotokonkursi preemiad
* aukodaniku toetused
* valla poolt korraldatavad üritused
* mittetulundussektori toetused
* valla Kroonikafilm.

**09 HARIDUS**

Hariduse valdkonna põhitegevuse kulud on **11 012 958 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **09** | **2024. täitmine** | **2025. eelarve** | **2026. eelarve** |
| Alusharidus | 2 622 555 | 2 699 137 | 2 828 601 |
| Põhi- ja üldkeskharidus | 4 759 465 | 4 879 519 | 5 293 758 |
| Üldkeskharidus | 276 125 | 286 118 | 336 118 |
| Noorte huviharidus ja -tegevus | 832 394 | 856 754 | 871 144 |
| Koolitransport | 572 531 | 710 000 | 710 000 |
| Koolitoit | 393 183 | 389 597 | 402 027 |
| Muud hariduse tugiteenused | 324 088 | 397 192 | 493 797 |
| Muu haridus (haldus) | 55 354 | 79 726 | 77 513 |
| **Kokku** | **9 835 695** | **10 298 043** | **11 012 958** |

**09110 Alusharidus**

* Kuusalu Lasteaed
* Kolga Lasteaed
* Kiiu Lasteaed
* Vihasoo Lasteaed
* muud lasteaiad – kohamaksud teistele omavalitsustele.

**09212 Põhi- ja üldkeskharidus**

* Vihasoo Algkool
* Kolga Kool
* Kuusalu Keskkool
* Kuusalu Keskkooli Spordikeskus
* muud koolid – kohamaksud teistele omavalitsustele

**09213 Üldkeskhariduse õpetajate tööjõukulud** – gümnaasiumiosa õpetajate palgakulud.

**09510 Noorte huviharidus ja huvitegevus**

* Hugo Lepnurme Kuusalu Kunstide Kool
* Kuusalu Noortekeskus
* muud huvialakoolid – kohamaksud teistele omavalitsustele
* noorte huviharidus ja tegevus – riigi huvihariduse toetus.

**09600 Koolitransport –** õpilastranspordi kulud.

**09601 Koolitoit**

* Kuusalu Kooli toitlustamine
* Kolga Kooli toitlustamine
* Vihasoo Lasteaed-Algkooli toitlustamine

**09609 Muud hariduse tugiteenused –** Kuusalu Hariduse Tugikeskus.

**09800 Muu haridus, sh hariduse haldus** – Haridusteenistuse tööjõu- ja administreerimiskulud.

**10 SOTSIAALNE KAITSE**

Sotsiaalse kaitse valdkonnas on põhitegevuse kulud **1 273 462 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **10** | **2024. täitmine** | **2025. eelarve** | **2026. eelarve** |
| Haigete ja puuetega inimeste sots. kaitse | 331 743 | 259 811 | 254 653 |
| Eakate sotsiaalhoolekandeasutused | 496 614 | 500 000 | 500 000 |
| Muu eakate sotsiaalne kaitse | 91 920 | 75 728 | 70 915 |
| Laste ja noorte sotsiaalhoolekandeasutused | 10 020 | 11 000 | 11 000 |
| Muu perede ja laste sotsiaalne kaitse | 152 147 | 161 192 | 154 741 |
| Eluasemeteenused riskirühmadele | 7 039 | 14 000 | 11 000 |
| Riiklik toimetulekutoetus | 21 757 | 32 119 | 27 844 |
| Muu riskirühmade kaitse | 23 008 | 28 100 | 28 100 |
| Muu sotsiaalne kaitse | 188 668 | 204 853 | 215 209 |
| **Kokku** | **1 322 916** | **1 286 803** | **1 273 462** |

**10121-10126 Haigete ja puuetega inimeste sotsiaalne kaitse**

* Toetused puuetega inimestele ja nende hooldajatele
* puuetega laste toetused
* transporditeenused
* MTÜ Kuusalu Hoolela tegevustoetus.

**10200 Eakate sotsiaalhoolekandeasutused –** väljaspool kodu osutatav üldhooldusteenus (hooldekodud).

**10201 ja 10202 Muu eakate sotsiaalne kaitse**

* Kolga Päevakeskuse kommunaalkulud
* Muu eakate sotsiaalne kaitse
* Eakate koduteenus

**10400 Laste ja noorte sotsiaalhoolekandeasutused –** asendus- ja järelhooldusteenus lastekodudes.

**10402 Muu perede ja laste sotsiaalne kaitse**

* valla toidutoetus
* lastetoetused (sh sünnitoetus, aabitsatoetus, lasterikaste perede toetus, lasteaia osalustasu toetus ja muud peretoetused)
* matusetoetus
* muu perekondade ja laste sotsiaalne kaitse

**10600 Eluasemeteenused sotsiaalsetele riskirühmadele** – sotsiaaleluasemete majandamiskulud.

**10701 Riiklik toimetulekutoetus** - riigi poolt eraldatud raha.

**10702-10704 Muu sotsiaalsete riskirühmade kaitse**

* valla ühekordsed toetused (sh juubelitoetus, jõulutoetus, tervisetoetus)
* võlanõustamisteenus

**10900 Muu sotsiaalne kaitse**:

* Sotsiaalteenistuse tööjõu- ja administreerimiskulud
* muu sotsiaalne teenus (sh. nõustamisteenused).

Koostas: Ly Korotejev-Piir