

|  |  |
| --- | --- |
| MÄÄRUS | EELNÕU |

|  |  |
| --- | --- |
| Kiiu | 25. veebruar 2026 nr xx |

**Kuusalu Vallavolikogu 26.02.2014 määruse**

**nr 8 „Haridus- ja noorsootöökomisjoni põhimäärus“ muutmine**

Määrus kehtestatakse Kuusalu Vallavolikogu 29.09.2005 määruse nr 23 „Kuusalu valla põhimääruse kehtestamine“ paragrahvi 19 lõike 1 alusel.

**§ 1. Määruse muutmine**

Kuusalu Vallavolikogu 26.02.2014 määrust nr 8 „Haridus- ja noorsootöökomisjoni põhimäärus“ muudetakse alljärgnevalt:

1) Paragrahvi 3 lõige 3 sõnastatakse järgnevalt:

„(3) Komisjoni koosseisu kinnitab vallavolikogu komisjoni esimehe ettepanekul, protokollimise eest vastutab vallakantselei.“

2) Paragrahvi 3 lõige 6 sõnastatakse järgnevalt:

**„**(6) Komisjoni koosolekud toimuvad vastavalt vajadusele, kuid mitte harvem kui kord kvartalis.“

3) Paragrahvi 3 täiendatakse lõigetega 11 ja 12 järgmiste sõnastustega:

„(11) Komisjoni koosolekul osaleb komisjoni liige füüsiliselt kohal olles või elektrooniliste vahendite abil ilma koosolekul füüsiliselt kohal olemata, reaalajas toimuva kahesuunalise side abil või muul sellesarnasel elektroonilisel viisil, mis võimaldab komisjoni liikmel eemal viibides koosolekut jälgida ja sõna võtta. Võimaluse korral eelistada koosolekul füüsiliselt kohal olemist.

(12) Vajadusel võib kiireloomuliste küsimuste arutelu toimuda kirjalikku taasesitamist võimaldavas vormis ehk e-posti vahendusel. Selle otsustab komisjoni esimees, tema äraolekul aseesimees. Komisjoni liikmed edastavad oma seisukohad määratud tähtajaks e-posti teel. Komisjoni liikmetele seisukoha andmiseks antav tähtaeg peab olema vähemalt kolm päeva.“

4) Paragrahv 4 pealkiri sõnastatakse järgnevalt: „Teabehaldus“.

5) Paragrahvi 4 lõige 1 sõnastatakse järgnevalt:

„(1) Komisjoni teabehalduse eest vastutab komisjoni esimees.“

6) Paragrahvi 4 lõige 2 sõnastatakse järgnevalt:

„(2) Komisjoni tööd korraldab ja tehnilise teenindamise tagab vallakantselei.“

7) Paragrahvi 4 lõige 3 sõnastatakse järgnevalt:

„(3) Komisjoni dokumendid hoitakse vallakantseleis.“

**§ 2. Määruse jõustumine**

Määrus jõustub kolmandal päeval peale Riigi Teatajas avaldamist.

(allkirjastatud digitaalselt)

Ulve Märtson

**Kuusalu Vallavolikogu 26.02.2014 määruse nr 8 „Haridus- ja noorsootöökomisjoni põhimäärus“ muutmine**

**eelnõu**

**seletuskiri**

**1. Sissejuhatus**   
Määruse muutmise eesmärgiks on kaasaegse ja nõuetele vastava töökorralduse rakendamine.

**2. Eelnõu sisu ja põhjendus**   
1) *Paragrahvi 3 lõige 3 sõnastatakse järgnevalt:*

*„(3) Komisjoni koosseisu kinnitab vallavolikogu komisjoni esimehe ettepanekul, protokollimise eest vastutab vallakantselei.“*

Sõnastuse muudatus tehtud lähtudes praktilisest töökogemusest, kus protokollijaks on aastaid volikogu sekretär, mitte ei valita protokollijat iga kord kohapeal.

2) *Paragrahvi 3 lõige 6 sõnastatakse järgnevalt:*

***„****(6) Komisjoni koosolekud toimuvad vastavalt vajadusele, kuid mitte harvem kui kord kvartalis.“*

Lõikest on välja jäetud teine lause, mis ei ole vajalik ja on eksitav, sest koosolekud ei toimu tavaliselt kuu teisel kolmapäeval.

3) *Paragrahvi 3 täiendatakse lõigetega 11 ja 12 järgmiste sõnastustega:*

*„(11) Komisjoni koosolekul osaleb komisjoni liige füüsiliselt kohal olles või elektrooniliste vahendite abil ilma koosolekul füüsiliselt kohal olemata, reaalajas toimuva kahesuunalise side abil või muul sellesarnasel elektroonilisel viisil, mis võimaldab komisjoni liikmel eemal viibides koosolekut jälgida ja sõna võtta. Võimaluse korral eelistada koosolekul füüsiliselt kohal olemist.*

*(12) Vajadusel võib kiireloomuliste küsimuste arutelu toimuda kirjalikku taasesitamist võimaldavas vormis ehk e-posti vahendusel. Selle otsustab komisjoni esimees, tema äraolekul aseesimees. Komisjoni liikmed edastavad oma seisukohad määratud tähtajaks e-posti teel. Komisjoni liikmetele seisukoha andmiseks antav tähtaeg peab olema vähemalt kolm päeva.“*

Paragrahvi 3 täiendati lõigetega 11 ja 12, sest eelnevas määruses ei ole mainitud veebi teel osalemist ja kuidas see peaks korraldatud olema.

4) Paragrahv 4 pealkiri ja lõigetes muudeti sõnastus kaasaegsemaks.

Näiteks asjaajamine asendati sõnaga teabehaldus, mis on laiem mõiste ja toimikud asendati sõnaga dokumendid jms.

**3. Mõju eelarvele**   
Mõju eelarvele puudub.   
   
**4. Määruse rakendamine**Määrus jõustub kolmandal päeval peale Riigi Teatajas avaldamist.   
   
   
Seletuskirja koostas   
Pirge Paju